Torsdag aften spillede Aalborg Håndbold sæsonens første testkamp. Kampen, hvor Skanderborg Håndbold blev besejret med 27-23, sluttede dog meget tidligt og meget uheldigt for Kristian Kjelling. I holdets første angreb kom nordmanden i en uheldig tackling og måtte udgå, og en efterfølgende undersøgelse på Aalborg Sygehus bekræftede, at Kjellings næse er brækket. Han skal opereres mandag, oplyser Aalborg Håndbold. Det er usikkert, hvornår Kristian Kjelling bliver klar til at spille.

Referat:
Aalborg Håndbolds norske profil brækkede næsen i torsdagens træningskamp.